Aina Renda

Aina Renda (; dzimusi , mirusi ) bija Krievijā dzimusi ebreju izcelsmes ASV rakstniece un filozofe. Visplašāk pazīstama kā romānu "Avots" (The Fountainhead, 1943) un "Atlants iztaisnoja plecus" (Atlas Shrugged, 1957) autore. Izveidojusi objektīvisma virzienu filozofijā.

Nākamā rakstniece dzimusi Sanktpēterburgā kā Alise Rozenbauma (). Augstāko izglītību ieguvusi Petrogradas Valsts universitātē sociālās pedagoģijas specialitātē. 1925. gadā izbrauca mācīties uz ASV, kur palika uz pastāvīgu dzīvi, 1931. gadā iegūstot ASV pilsonību.

Ainas Rendas mēģinājumi rakstīt kinoscenārijus īpaši sekmīgi nebija. 1938. gadā Lielbritānijā tika izdota novele "Himna", pēc tam lielus panākumus guva viņas 1943. gadā izdotais romāns "Avots". 1957. gadā tika izdots viņas apjomīgais antiutopiskais romāns "Atlants iztaisnoja plecus". Vēlāk Renda pievērsās filozofijai, izveidoja objektīvisma virzienu, kas pretstatīja saprātīgo individuālismu kolektīvismam.

1960. un 1970. gados Renda popularizēja objektīvisma filozofiju savos dokumentālajos darbos un organizēja studentu diskusijas tādās universitātēs kā Jeila Universitāte, Prinstonas Universitāte, Kolumbijas Universitāte, Hārvarda Universitāte un Masačūsetsas Tehnoloģiju institūts.

Mirusi 1982. gadā.

 Ārējās saites 

 Ainas Rendas institūts 

Kategorija:Sanktpēterburgā dzimušie
Kategorija:ASV rakstnieces
Kategorija:ASV filozofi
Kategorija:Angļu valodā rakstošie
Kategorija:ASV žurnālistes
Kategorija:Krievijas žurnālistes
Kategorija:Krievijas rakstnieces